



	










ANEXA 1






ACTUL CONSTITUTIV


AL
REGIEI PUBLICE LOCALE
OCOLUL SILVIC

”PIATRA CERBULUI” R.A.







Actualizat 2025  -



     





CAPITOLUL I
ASOCIAȚII


Art.1.1 Comuna BÂRZAVA prin Consiliul Local al comunei BÂRZAVA, cu sediu în comuna Bârzava, sat Bârzava, nr. 314, CUI 3519135, reprezentat prin PRIMAR Faur Gabriel;

Art.1.2 Comuna PETRIȘ prin Consiliul Local al comunei PETRIȘ, cu sediu în comuna Petriș, sat Petriș, nr. 253, CUI 3519160, reprezentat prin PRIMAR Berari Ionel Gheorghe;

Art.1.3 Comuna SĂVÂRȘIN  prin Consiliul Local al comunei SĂVÂRȘIN, cu sediu în comuna Sâvârșin, nr. 37, CUI 3519178, reprezentat prin PRIMAR Vodicean Ioan.


CAPITOLUL II
DENUMIREA


Art. 2 Denumirea Regiei Publice Locale este Ocolul Silvic ”PIATRA CERBULUI” R.A. 
Denumirea  poate fi modificată prin hotărârile Consiliilor Locale  asociate.


CAPITOLUL III
FORMA JURIDICĂ


Art. 3 Regia Publică Locală Ocolul Silvic ”PIATRA CERBULUI” R.A., este înființată și organizată în baza hotărârii:
- Consiliului Local BÂRZAVA nr. 86/23.09.2022, privind asocierea în vederea constituirii  REGIEI  PUBLICE LOCALE  Ocolul Silvic ”PIATRA CERBULUI” R.A. ;
- Consiliului Local PETRIȘ  nr. 68/29.09.2022, privind asocierea în vederea constituirii  REGIEI  PUBLICE LOCALE  Ocolul Silvic ”PIATRA CERBULUI” R.A.;
- Consiliului Local SĂVÂRȘIN nr. 93/30.09.2022, privind asocierea în vederea constituirii  REGIEI  PUBLICE LOCALE  Ocolul Silvic ”PIATRA CERBULUI” R.A.;

Art. 3.1 Regia Publică Locală Ocolul Silvic ”PIATRA CERBULUI” R.A., este înființată cu respectarea prevederilor următoarelor acte legislative: 
 
- Ordinul nr. 1.112/2018 pentru aprobarea continutului registrului national al administratorilor de paduri si al ocoalelor silvice, a modelului documentelor de  constituire, organizare si functionare, a procedurii de  constituire si autorizare pentru toate ocoalele  silvice si a atributiilor acestora, cu modificările si completările ulterioare;
- Legea nr. 46/2008 – Codul Silvic actualizat, cu modificările și completările ulterioare;
- Ordonanta de Urgenta a Guvernului nr.109/2011 privind guvernanta corporativa a intreprinderilor publice, cu modificările si completările ulterioare;
- Hotărârea de Guvern nr. 722/2016, pentru aprobarea Normelor metodologice de aplicare a unor  prevederilor din Ordonanta de urgenta a Guvernului nr. 109/2011 privind guvernanta corporativa a intreprinderilor publice, cu modificările și completările ulterioare;
- Ordonanța de Guvern nr. 15/1993, privind unele masuri pentru restructurarea activitatii regiilor autonome, cu modificările și completările ulterioare; 
- Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
- Ordonanță de Urgență a Guvernului nr. 59/2000, privind Statutul personalului Silvic cu modificările și completările ulterioare;
- Legea nr. 53/2003, Codul muncii republicat cu modificările si completările ulterioare;
- Legea nr. 317/2021, Legea bugetului de stat pe anul 2022;
- Legea  nr. 273/2006, privind finanţele publice locale, cu modificările și completările ulterioare;
- Legea nr. 52/2003, privind transparența decizională în administratia publică;

Art.4. Regia Publică Locală Ocolul Silvic ”PIATRA CERBULUI” R.A., este persoanǎ juridicǎ şi funcționeazǎ pe bazǎ de gestiune economicǎ şi autonomie financiarǎ, exercitând şi atribuții de serviciu public cu specific silvic aflat în subordinea unitǎților administrativ- teritoriale asociate.

Art.5. Regia Publică Locală Ocolul Silvic ”PIATRA CERBULUI” R.A., are ştampila proprie, de formă rotundă. Ştampila se aplică numai pe semnătura sefului de ocol/director sau semnătura împuternicitului de drept a acestuia.

CAPITOLUL IV - SEDIU


Art. 6. Sediul Regiei Publice Locale Ocolul Silvic ”PIATRA CERBULUI” R.A., este în Comuna Bârzava, Sat Căpruța, nr. 95, judeţul Arad,  imobil pus la dispoziție de Comuna Bârzava întrucât face parte din domeniul public al comunei Bârzava.
	

CAPITOLUL V - DURATA


 Art. 7. Regia Publică Locală Ocolul Silvic ”PIATRA CERBULUI” R.A., este constituitǎ pe o perioadă nedeterminatǎ.

CAPITOLUL VI
SCOPUL CONSTITUIRII

ART.8. (1)- Regia Publică Locală Ocolul Silvic ”PIATRA CERBULUI” R.A., are ca scop gospodǎrirea durabilǎ şi unitarǎ, în conformitate cu prevederile amenajamentelor silvice şi ale normelor de regim silvic, a fondului forestier proprietate publicǎ şi privatǎ a unităților administrativ teritoriale asociate, grupate sub formǎ de asociație în vederea constituirii Regiei cu personalitate juridicǎ.
(2) Necesitatea constituirii  în vederea realizǎrii de venituri proprii, a exploatǎrii  pǎdurilor precum şi pentru implementarea programelor de dezvoltare locală, regională şi naţională.
(3) Scopul constituirii este determinat de sprijinirea comunității locale prin îmbunătățirea condițiilor de mediu, asigurarea necesarului de produse lemnoase si alte produse ale padurii precum si prestarea de servicii silvice sau de administrare pentru fondul forestier al altor proprietari persoane fizice sau juridice pe baza de contracte.




CAPITOLUL VII
OBIECTUL DE ACTIVITATE

Art.   9.  Regia publică locală Ocolul Silvic ”PIATRA CERBULUI” R.A., administrează în regim silvic, conform legislației specifice în vigoare, suprafaţa de fond forestier, proprietatea comunelor asociate, conform documentelor de proprietate. 
Art. 10. Structura silvică are ca obiect de activitate aplicarea strategiei naţionale şi locale în domeniul silviculturii, precum şi gospodărirea în regim silvic a fondului forestier pe care îl administrează. 
Art. 11. Regia Publică Locală Ocolul Silvic ”PIATRA CERBULUI” R.A., acţionează pentru apărarea, conservarea şi dezvoltarea durabilă a fondului forestier, precum şi gospodărirea fondului de vânătoare şi pescuit conform legii, valorificată prin acte şi fapte de comerţ a produselor specifice fondului forestier, precum şi alte produse în condiţii de eficienţă economică, conform prevederilor legale.
Art. 12. Obiectul principal de activitate: 
-  0210- Silvicultură şi alte activități forestiere;
-  0220- Exploatarea forestieră;

 Art. 13. Obiectul secundar de activitate: 
- 0220 - Exploatarea forestieră; 
- 0230 -Colectarea produselor forestiere nelemnoase din flora spontana;
- 0240 -Activitati de servicii anexe silviculturii;  
- 1629 -Fabricarea altor produse din lemn;
- 1610 -Tǎierea şi rindeluirea lemnului; 
- 1622 -Fabricarea parchetului asamblat în panouri; 
- 1623 -Fabricarea altor elemente de dulgherie şi tâmplǎrie pentru construcții;
- 1624 -Fabricarea ambalajelor din lemn;
- 0170 -Vanatoare, capturarea cu capcane a vanatului si activități de servicii anexe vanatorii;
- 03  -Pescuitul și acvacultura;
- 0312 -Pescuitul în ape dulci;
- 0322 -Acvacultura în ape dulci;
- 9319 – Alte activități sportive;
- 0150 - Activităţi în ferme mixte (cultura vegetală combinată cu creşterea animalelor);
- 0161 - Activităţi auxiliare pentru producţia vegetală;
- 4683 - Comerţ cu ridicata al materialului lemnos şi al materialelor de construcţie şi echipamentelor sanitare;
 - 5210 - Depozitări;
 -  9141 - Activităţi ale grădinilor botanice şi zoologice;
 - 9142 - Activităţi ale rezervaţiilor naturale.

Art. 14. (1) În acest scop Regia Publică Locală Ocolul Silvic ”PIATRA CERBULUI” R.A., aplicǎ strategia naționalǎ, regionalǎ şi localǎ în domeniul silviculturii, acționând pentru apǎrarea, conservarea şi dezvoltarea durabilǎ a fondului forestier proprietate publicǎ şi privatǎ a membrilor asociației, pe care îl administreazǎ, pentru recoltarea şi valorificarea, prin acte şi fapte de comerț, a produselor specifice fondului forestier, potrivit prevederilor legale şi respectând hotǎrârile asociaților precum si a consiliului de administratie în condiții de eficiențǎ economicǎ, exercitând şi atribuții de serviciu public cu specific silvic. 
(2) Înființarea  punctului  de lucru, pentru realizarea obiectivului ,,Menajerie de fauna sălbatică  conservare, educație și ecoturism în fond forestier” aflat pe teritoriul Comunei Bârzava - ,,Incintă faunistică” înscris în C.F. Nr. 307643 cu nr.cadastral 307643, conform planului topografic anexat;

Art. 15.(1) Produsele specifice fondului forestier, precum şi celelalte bunuri care se recolteazǎ şi se valorificǎ din fondul forestier proprietate publicǎ şi privatǎ a localitǎților menționate în prezentul act constitutiv, sunt: 
(a). Masǎ lemnoasǎ pe picior, provenitǎ din tǎieri de produse principale, secundare, accidentale şi de igienǎ ale pǎdurii şi sub formǎ de sortimente, precum şi produsele rezultate prin prelucrarea primarǎ a lemnului; 
(b). Alte produse lemnoase: arbori şi arbuşti ornamentali, pomi de Crǎciun, puieți forestieri, rǎchitǎ şi împletituri din rǎchitǎ, mangal de bocşă şi altele de aceastǎ naturǎ; 
(c). Produsele nelemnoase din fond forestier, cum sunt: vânatul viu din crescǎtorii din cuprinsul fondurilor de vânǎtoare, carnea de vânat, trofeele de vânat şi coarnele cǎzute în mod natural, peştele din apele de munte şi din pǎstravǎrii, bǎlți şi iazuri din fondul forestier, fructele de pǎdure, semințele forestiere, ciupercile comestibile, plantele medicinale şi aromatice, cultivate şi din flora spontană, rǎşina şi altele similare.
(2) Regia Publică Locală Ocolul Silvic ”PIATRA CERBULUI” R.A., poate desfǎşura acțiuni de silvoturism şi agrement, echitație şi turism ecvestru, folosind eficient capacitǎțile proprii. 
(3) Regia Publică Locală Ocolul Silvic ”PIATRA CERBULUI” R.A., poate gospodǎrii, pe baza principiilor enunțate mai sus şi suprafețe de fond forestier, proprietate privatǎ sau aparținând unitǎților administrativ- teritoriale şi proprietate a statului, pǎşuni împǎdurite, perdele forestiere, pe bazǎ de contract sau parteneriat, aprobate de consiliul de administrație.
(4) Regia Publică Locală Ocolul Silvic ”PIATRA CERBULUI” R.A., poate obține venituri din vânzarea produselor specifice fondului forestier pe care îl administreazǎ, precum şi din alte activitǎţi şi servicii autorizate conform legii. 
(5) Regia Publică Locală Ocolul Silvic ”PIATRA CERBULUI” R.A., poate asigura transportul rutier de mǎrfuri şi poate închiria autovehicule sau utilaje, cu sau fǎrǎ personalul de deservire aferent.
(6) Regia Publică Locală Ocolul Silvic ”PIATRA CERBULUI” R.A.,  poate efectua împaduriri  si lucrări pentru prima împadurire în alte terenuri decat cele forestiere cat si in terenuri degradate ale UAT-urilor  asociate cat și în terenurile altor proprietari pe bază de contract.
Art. 16. Regia are dreptul de a efectua, în conformitate cu legislaţia aplicabilă tipurile de tranzacţii şi operaţiuni comerciale financiare, cu bunuri mobile şi imobile care sunt considerate necesare sau utile dezvoltării, extinderii şi realizării obiectului sau de activitate. 
Art. 17. Regia are dreptul de a lua în administrare, prin contracte, fondurile forestiere aparţinând altor persoane fizice sau juridice. La propunerea consiliului de administratie, activitatea poate fi extinsă sau restrânsă prin hotărârea Consiliilor Locale ale comunelor asociate. 
Art. 18. (1) Fondul forestier administrat şi exploatat de Regia Publică Locală Ocolul Silvic ”PIATRA CERBULUI” R.A., este organizat pe cantoane silvice, în condiţiile prevăzute de lege. 
(2) Cantoanele silvice, Districtele, centrala ocolului, conform organigramei vor fi aprobate prin hotărâri ale Consiliile Locale ale comunelor asociate. 
(3) Fondurile de conservare și regenerare, drumuri, mediu sau alte fonduri prevăzute de lege se vor constitui pe fiecare asociat în parte sau de fiecare asociat in parte, şi vor fi puse la dispoziţia Regiei. Nerespectarea acestei obligaţii de către proprietari, exonerează de răspundere Regia în faţa instituţiilor abilitate.

CAPITOLUL VIII
PATRIMONIUL

Art.19.(1) Regia Publică Locală Ocolul Silvic ”PIATRA CERBULUI” R.A., are în administrare/folosintă/pază fondul forestier proprietate publică/privată precum si pășunea împadurită a unităţilor administrativ teritoriale menţionate în prezentul act constitutiv, înregistrat ca atare în amenajamentele silvice sau alte acte de proprietate, actualizat pe baza intrărilor şi cedărilor de terenuri, legal efectuate. 
(2) Regia Publică Locală Ocolul Silvic ”PIATRA CERBULUI” R.A.,  foloseşte şi dispune în mod autonom bunurile pe care le are în proprietate, în vederea realizării scopului pentru care a fost constituit, în condiţiile prevăzute de lege. 
Art. 20 Bunurile proprietate publică/privată a unităţilor administrativ teritoriale aflate în folosinţa sau administrarea Regiei Publice Locale Ocolul Silvic ”PIATRA CERBULUI” R.A. sunt inalienabile şi se evidenţiază în mod distinct în patrimoniul acesteia astfel:

- Comuna Bârzava –  prin Consiliul Local al comunei Bârzava – cu fond forestier în suprafață de 3.139,1 ha, conform Titlurilor de proprietate, suprafeţe evidenţiate în amenajamentele silvice întocmite conform legislaţiei în vigoare; 
- Comuna Petriș prin Consiliul Local al comunei Petriș - cu fond forestier în suprafață de 438,7 ha, conform Titlului de proprietate suprafeţe evidenţiate în amenajamentele silvice întocmite conform legislaţiei în vigoare; 
- Comuna  Săvârșin prin Consiliul Local al comunei Săvârșin - cu fond forestier în suprafață de 146 ha, conform Titlului de proprietate, suprafeţe evidenţiate în amenajamentele silvice întocmite conform legislaţiei în vigoare; 

CAPITOLUL IX
ATRIBUTIILE Regiei  Publice Locale Ocolul Silvic ”PIATRA CERBULUI” R.A.

Art. 21. Atribuţiile Regiei  Publice Locale Ocolul Silvic ”PIATRA CERBULUI” R.A.  sunt:
· Asigurǎ integritatea fondului forestier proprietate publicǎ/privată a unitǎților administrativ 
teritoriale asociate, menționate în prezentul act constitutiv, precum şi a celui aparținând altor deținǎtori (persoane fizice sau persoane juridice), pe care îl are în administrare sau pentru care efectueazǎ prestǎri de servicii silvice, precum şi gospodǎrirea durabilǎ a pǎdurilor din cuprinsul acestuia; 
· Asigurǎ finanțarea lucrǎrilor necesare în vederea gospodǎririi raționale a fondului forestier 
proprietate publicǎ şi privatǎ a localitǎților menționate în prezentul act constitutiv şi a desfǎşurǎrii normale a activitǎții, în condițiile prevǎzute de lege;  
· Organizeazǎ şi realizeazǎ cadastrul pentru fondul forestier proprietate publicǎ a localitǎților menționate în prezentul act constitutiv şi întocmeşte periodic inventarul acestuia, cu respectarea normelor tehnice şi a prevederilor legale în vigoare; 
· Ia măsuri de lichidare a enclavelor din fond forestier şi de corectare a perimetrului pǎdurilor prin schimburi, prin cumpǎrare de terenuri sau prin alte modalitǎți prevǎzute prin lege, pe bază de acte autentice, prin hotărârea Consiliului Local al comunei vizate, în condițiile legii; 
· Propune, întocmeşte documentaţii şi efectueazǎ schimburi de terenuri, scoatere definitivǎ sau ocupare temporarǎ a unor terenuri din fondul forestier, potrivit prevederilor legale prin hotărârea Consiliului Local al comunei vizate;
· Poate cumpǎra, în condițiile prevǎzute de lege, terenuri agricole sau forestiere proprietate privatǎ sau poate prelua asemenea terenuri, în cazul donǎrii lor de cǎtre proprietari, cu respectarea prevederilor legale, în vederea împǎduririi, cu suportarea cheltuielilor din fondul de conservare şi regenerare a pǎdurilor, prin hotărârea Consiliului Local al comunei vizate;
· Preia în administrare terenurile degradate din domeniul privat sau public, incluse în perimetre de ameliorare şi prevǎzute a fi împădurite potrivit legii. Cheltuielile pentru lucrǎrile necesare se suportǎ din fondul de ameliorare a fondului funciar cu destinație silvicǎ, din alocații de la bugetul de stat sau din alte surse, potrivit legii. Prin alte surse intelegem inclusiv aplicarea masurilor de împadurire atat din fonduri europene cat si nationale; 
· Regia  Publică Locală Ocolul Silvic ”PIATRA CERBULUI” R.A. poate accesa orice fonduri suplimentare prevazute de lege pentru realizarea lucrarilor specifice (împaduriri, amenajari funciare, corectarea torenților, lucrări de îngrijire si întretinere a paduri, etc.), doar cu aprobarea Consiliului Local al comunei vizate;
· Îndeplineşte atribuțiile prevǎzute de lege privitoare la exercitarea dreptului de preemțiune în cazul tuturor vânzǎrilor de bunǎvoie sau silite, la preț şi în condiții egale pentru enclavele din fondul forestier proprietate publicǎ şi privatǎ a unitǎților administrativ-teritoriale, pentru terenurile limitrofe acestuia şi pentru terenurile acoperite cu vegetație forestierǎ; 
· Organizeazǎ şi executǎ paza fondului forestier pe care îl administreazǎ împotriva tǎierilor ilegale de arbori, furturilor, distrugerilor, degradǎrilor, pǎşunatului, braconajul şi a altor fapte pǎgubitoare, precum şi mǎsurile de prevenire şi stingere a incendiilor de pǎduri, asigurând în acest sens dotarea tehnicǎ necesarǎ; 
· Organizeazǎ şi executǎ, în conformitate cu prevederile amenajamentelor silvice, ale studiilor sumare sau ale altor studii de specialitate, lucrǎrile de regenerare şi de reconstrucție ecologicǎ a pǎdurilor pe care le administreazǎ, precum şi cele de îngrijire a arboretelor tinere şi de întreţinere a regenerǎrilor; 
· Asigurǎ realizarea compozițiilor de regenerare stabilite prin amenajamentele silvice sau prin alte studii de specialitate în fondul forestier pe care îl administreazǎ. Poate realiza împăduriri în afara fondului forestier, precum şi perdele forestiere de protecție în condițiile legii; 
· Urmǎreşte protejarea terenurilor din fondul forestier pe care îl administreazǎ împotriva eroziunii şi a altor forme de degradare, în baza proiectului de ameliorare, propunând şi coordonând lucrǎri de corectare a torenților pe terenurile forestiere aflate în perimetrele de ameliorare, finanţate de la bugetul de stat sau din credite externe potrivit legii; 
· Asigurǎ starea fitosanitarǎ a pǎdurilor, pe care le administreazǎ, organizând acțiunile necesare pentru depistarea, prevenirea şi combaterea bolilor şi a dǎunǎtorilor; 
· Amplasează şi pune în valoare masa lemnoasă care urmeazǎ sǎ se recolteze anual din pǎdurile pe care le administreazǎ, în conformitate cu amenajamentele silvice cu aprobarea Consiliului Local vizat; 
· Exercitǎ controlul respectǎrii regulilor silvice de exploatare a lemnului în pǎdurile pe care le administreazǎ, pentru prevenirea prejudicierii semințişurilor şi arborilor pe picior, degradǎrii solului, declasǎrii lemnului, precum şi pentru prevenirea altor fapte asemǎnǎtoare şi ia mǎsuri în baza legislației în vigoare, sancționând abaterile constatate;
· Controleazǎ proveniența materialelor lemnoase şi a celorlalte produse specifice fondului forestier, legalitatea circulației lor pe drumurile din raza de activitate şi urmǎreşte sancționarea neregulilor constatate, în conformitate cu prevederile legale în vigoare; 
· Asigurǎ valorificarea, în condiții de eficiențǎ economicǎ, a masei lemnoase aprobate de către Consiliile locale ale comunelor asociate pentru recoltarea din pǎdurile pe care le administreazǎ, cu respectarea prevederilor legale în vigoare; 
· Realizeazǎ tǎierea, rindeluirea, prelucrarea mecanicǎ şi uscarea lemnului, impregnarea sau tratarea chimicǎ a acestuia cu conservați şi cu alte materiale; 
· Realizeazǎ produsele din lemn ce urmeazǎ să fie utilizate în principal în industria de 
          construcții, fabricarea caselor şi cǎsuțelor prefabicate din lemn şi a unor elemente componente ale      
          acestora; 
· Prelucreazǎ materialul lemnos exploatat şi valorificǎ produsele rezultate, în condiții de 
          eficiențǎ economicǎ; 
· Efectuează lucrări de îngrijire a arboretului din pǎdurile pe care le administreazǎ, în condițiile 
legii, în scopul gospodǎririi raționale a acestora şi al valorificǎrii superioare a lemnului, asigurǎrii valorificǎrii la timp a arboretelor şi al evitǎrii declasǎrii lemnului;
· Executǎ în condiții de eficiențǎ economicǎ, prelucrarea brutǎ a lemnului în instalații proprii 
sau prin încheierea de contracte cu societǎți comerciale ce au ca obiect de activitate prelucrarea brutǎ a lemnului; 
· Valorificǎ sortimentele rezultate din prelucrarea primarǎ şi industrialǎ a lemnului; 
· Achiziționeazǎ în contrapartidǎ masa lemnoasǎ pe picior şi produse fasonate de la alți 
proprietari de pǎdure, persoane juridice şi fizice; 
· Stabileşte şi asigurǎ realizarea rețelei de drumuri forestiere necesare accesibilizǎrii bazinelor 
forestiere, pentru o gospodǎrire mai bunǎ a pǎdurilor, în condițiile legii. 
· Executǎ lucrǎri de construire, întreținere şi reparații ale drumurilor forestiere pe care le 
administreazǎ, în regie proprie sau prin agenți economici de specialitate cu acordul Consiliului local al comunei vizate; 
· Administreazǎ ariile forestiere protejate în care fondul forestier deține o pondere majoritarǎ, 
asigurând conservarea biodiversitǎții; 
· Administreazǎ sau prestează servicii de specialitate pe bazǎ de contract/comandă pentru 
terenuri forestiere proprietate privată, de stat sau aparținând unitǎților administrativ- teritoriale învecinate, precum şi pǎşuni împădurite, perdele forestiere sau alte terenuri din afara fondului forestier; 
· Presteazǎ la cerere, contra cost, servicii de specialitate în pǎdurile proprietate privatǎ sau 
aparținând unitǎților administrativ-teritoriale, precum şi pe terenurile cu vegetație forestierǎ din afara fondului forestier, cum sunt: lucrǎri de punere în valoare, împǎduriri, combaterea dǎunǎtorilor, cadastru de specialitate şi altele; 
· La cerere, poate gospodǎri, pe baza de contract, fondurile de vânǎtoare aparținând altor 
proprietari (deținǎtori persoane fizice/juridice), în conformitate cu legislația în vigoare; 
· Asigurǎ, potrivit legii, paza pǎdurilor proprietate privată, la cererea proprietarilor sau 
asociațiilor de proprietari legal constituite, pe bazǎ de contract; 
· Sprijinǎ, în condițiile legii, deținǎtorii de terenuri din afara fondului forestier în realizarea de 
plantații şi de perdele forestiere; 
· Acţioneazǎ, în condițiile legii, pentru închirierea unor bunuri din patrimoniul propriu; 
· Asigurǎ, în condițiile legii, aprovizionarea tehnico-materialǎ necesarǎ desfǎşurǎrii normale a 
activitǎților proprii; 
· Stabileşte tarifele pentru lucrǎri, produse şi servicii din domeniul sǎu de activitate, potrivit 
legii; 
· Realizeazǎ politica de credite, a surselor de finanțare și a programelor de executare a activitǎții 
economico-financiare, întocmirea bugetului anual de venituri şi cheltuieli, urmǎrirea şi analiza execuției acestuia, precum şi stabilirea destinației profitului, potrivit legii, cu aprobarea Consiliului de Administrație și a Consiliului Local al comunei vizate; 
· Stabileşte mǎsuri necesare în vederea obținerii de profit; 
· Inițiazǎ şi organizeazǎ acțiuni de cooperare tehico-economicǎ şi ştiințificǎ cu agenți economici 
şi cu firme din țarǎ şi din strǎinǎtate, în condițiile legii; 
· Asigurǎ realizarea cercetǎrilor ştiințifice de specialitate, a lucrǎrilor de amenajare a pǎdurilor 
şi proiectarea lucrǎrilor de investiții, precum şi realizarea asistenței tehnice de specialitate prin unitǎțile de profil atestate, în condițiile prevǎzute de lege; 
· Urmǎreşte aplicarea în domeniul său de activitate a rezultatelor cercetǎrilor ştiințifice, în 
scopul modernizǎrii şi perfecționǎrii gospodǎririi pǎdurilor; 
· Participǎ cu produse specifice fondului forestier la expoziţii şi târguri din țară şi din strǎinatate, 
putând organiza la rândul său asemenea manifestǎri; 
· Asigurǎ desfǎşurarea corespunzǎtoare a activitǎții de propagandǎ, ziaristicǎ şi publicitate, 
specificǎ obiectului sǎu de activitate; 
· Reprezintǎ în justiție, în nume propriu, dreptul de administrare în domeniile care constituie 
obiectul sǎu de activitate și interesele regiei;
· Valorificǎ materialul lemnos confiscat, sumele obținute având destinația prevǎzutǎ de lege; 
· Asigurǎ gestionarea şi administrarea pǎşunilor, terenurilor agricole şi fânețelor în condițiile 
legii; 
· Recolteazǎ, achiziționeazǎ, prelucreazǎ şi valorificǎ, în condiții de eficiența economicǎ, 
produsele lemnoase şi nelemnoase specifice fondului forestier, produse semifabricate din lemn şi altele asemenea, produse specifice vânatului, pomi de Crăciun, etc.; 
· Prestează la cerere, contra cost, servicii de reclamă şi de publicitate în fond forestier sau spaţii 
din patrimoniul propriu; 
· Stabileşte relaţii specifice domeniului de activitate, potrivit legii, cu regii locale, societăţi 
comerciale, precum şi cu alte terţe persoane juridice şi fizice, române sau străine, pentru realizarea în comun de activităti de producţie, cercetare, asistenţă tehnică, dezvoltare, comercializare, pe bază contractuală;
· Accesează, gestionează, valorifică şi implementează proiecte din fonduri europene cu 
aprobarea Consiliilor locale vizate; 

Art. 22. Obligațiile Regiei  Publice Locale Ocolul Silvic ”PIATRA CERBULUI” R.A. sunt:
· Să preia în administrare bunurile ce fac obiectul prezentului act constituiv;
· Să asigure administrarea si paza bunurilor preluate ca un bun administrator;
· Să asigure organizarea licitațiilor pentru fondul forestier, să respecte legislația silvică și 
conform legislației să valorifice materialul lemnos prin diverse moduri (licitație cu strigare, cu plic, atribuire prestari servici etc.) prin aprobarea Consiliului Local vizat;
· Să mențina în siguranță bunurile și să aducă la cunostinta proprietarului orice tulburare 
produsa de o terta persoana sau ca urmare a starii tehnice a bunurilor din punctul de vedere al sigurantei in exploatare;
· Să organizeze licitatii publice sau cereri de oferte pentru lucrarile de investitii si reparatii 
aprobate asigurand finantarea si supravegherea executiei lucrarilor, pentru materialul lemnos;
· Să participe la receptia lucrarilor de investitii, reparatii curente si capital consemnand 
finalizarea acestora in procese verbale de receptie;
· Să întocmeasca fisele tehnice periodice (jurnalul evenimentelor) cu privire la starea bunurilor 
mobile si imobile date spre administrare si a instalatiilor aferente acesteia, precum si a tuturor modificarilor aduse acestora în conditiile stabilite conform legii;
· Să  respecte intocmai normele de prevenire si stingere a incendiilor;
· Să raspunda de pagubele pricinuite de incendii, daca nu va dovedi ca incendiul a provenit din 
caz fortuit, forta majora sau defect de constructie, ori prin comunicarea focului de la o cladire vecina;
· Are obligatia sa permita accesul proprietarului ori de cate ori acest lucru este necesar pentru a 
controla bunurile încredintate și starea acestora;
· Să raspundă în nume propriu in litigiile referitoare la dreptul de administrare;

În condițiile în care un UAT membru are constituit serviciu care are ca atributii de baza cele prevăzute la art.22, acesta își organizează licitațiile singur, conform legii.


CAPITOLUL X
ADMINISTRAREA  REGIEI

Art. 23. Regia Publică Locală Ocolul Silvic ”PIATRA CERBULUI” R.A., este administrată de un consiliu de administratie, format din 3-7 persoane.

Art. 24. Consiliul de administrație este constituit din: 
Un reprezentant al Autorității publice tutelare – Consiliul Local al Comunei Bârzava;
Un reprezentant al Autorității publice tutelare - Consiliul Local al Comunei Petriș;
Un reprezentant al Autorității publice tutelare - Consiliul Local al Comunei Săvârșin.
Art. 25. Mandatul membrilor consiliului de administrație este de 4 (patru) ani, acesta putând fi prelungit pentru noi perioade de câte 4 ani, cu posibilitatea încheierii unui act adițional la contractul de mandat dacă membrul al cărui mandat expiră, doreste prelungirea lui, notificând autoritatea tutelara cu cel putin 30 de zile înainte de data expirării despre intenția sa. Dacă nu se comunică intenția de prelungire în termenul prevăzut mai sus atunci se consideră încetat de drept contractul de mandat la împlinirea termenului pentru care a fost încheiat.
În cazul în care contractul de mandat încetează din anumite motive înainte de expirarea perioadei contractuale se poate numi un alt membru în cadrul consiliului  de administrație cu respectarea prevederilor legale si pentru perioada ramasa din mandatul administratorului care a fost înlocuit.

Art. 26. - (1) Autoritatea publica tutelara încheie cu administratorii regiei autonome contracte de mandat având ca obiect administrarea regiei autonome, care constituie anexa la actul administrativ de numire.
   (2) Contractul de mandat include, în anexa, indicatorii de performanta financiari si nefinanciari, 
determinati potrivit metodologiei, negociati cu membrii consiliului de administratie si aprobati de autoritatea publica tutelara. In contractul de mandat se prevad în mod obligatoriu obiective cuantificabile privind reducerea obligatiilor restante, modul de gestionare a creantelor si recuperarea lor, imbunatatirea rezultatelor financiare, realizarea planului de investitii si asigurarea cu cash-flow a activitatii desfasurate.
   (3) Membrii consiliului de administratie pot fi revocati conform legii, in conditiile stabilite in contractul de mandat. In cazul in care revocarea survine fara justa cauza, administratorul este indreptatit la plata unor daune-interese, potrivit prevederilor din contractul de mandat. Pentru desemnarea noilor administratori se  aplica, in mod corespunzator, prevederile art. 5-7.
 (4) Forma si clauzele contractului de mandat care se incheie de autoritatea publica tutelara cu membrul consiliului de administratie al regiei publice se stabilesc de catre autoritatea publica tutelara.

Art. 27. Membrii Consiliului de Administraţie îşi aleg din rândul lor un preşedinte.

Art. 28. Remuneratia membrilor consiliului de administratie este stabilita de catre autoritatea publica tutelara prin contractul de mandat, cu respectarea prevederilor legale, conform O.U.G. 109/2011 modificată şi completată, având dreptul să li se deconteze, de către regie toate cheltuielile determinate de deplasarea şi participarea la oricare dintre şedintele consiliului de administraţie, precum şi pentru orice activitate legată de gestiunea şi administrarea societăţii.

Art. 29. Consiliul de Administraţie îşi desfăşoară activitatea în conformitate cu prevederile
prezentului act constitutiv, cu cele ale regulamentului de organizare şi funcţionare şi hotărăşte în
toate problemele privind activitatea regiei, cu excepţia celor care, potrivit actului constitutiv şi a
legii, sunt date în sarcina altor organe.

Art. 30. Consiliul de administratie este însărcinat cu îndeplinirea tuturor actelor necesare și utile pentru realizarea obiectului de activitate al regiei autonome având urmatoarele atributii de baza:
-  numeste si revoca directorul/seful de ocol si stabileste remuneratia acestuia;
- analizeaza si aproba planul de administrare elaborat în colaborare cu directorul, în acord cu scrisoarea de asteptari si cu declaratiile de intentie;
- negociaza indicatorii de performanta financiari si nefinanciari cu fiecare autoritate publica tutelară;
asigura integritatea si functionalitatea sistemelor de raportare contabila si financiara, precum si realizarea planificarii financiare;
- verifica functionarea sistemului de control intern sau managerial;
- monitorizeaza si evalueaza performanta directorului;
- întocmeste raportul semestrial privind activitatea regiei autonome, pe care îl prezinta fiecărei autoritati publice tutelare;
- monitorizeaza si gestioneaza potentialele conflicte de interese de la nivelul organelor de administrare si conducere;
- supervizeaza sistemul de transparenta si de comunicare;
- monitorizeaza eficacitatea practicilor de guvernanta corporativa ale regiei autonome;
- raporteaza lunar fiecărei autoritati publice tutelare modul de îndeplinire a indicatorilor de performanta financiari si nefinanciari, anexa la contractul de mandat, precum si alte date si informatii de interes pentru autoritatea publica tutelara, la solicitarea acesteia.
- întocmeşte, analizează şi supune spre aprobare Consiliilor locale programele de activitate şi de dezvoltare pe termen scurt, mediu şi lung, pentru care finanţarea este asigurată din sursele proprii;
- stabileşte competenţele în domeniul tehnic, economic, financiar, juridic şi de personal pentru structura proprie şi pentru unităţile şi subunităţile din structura sa şi propune spre aprobare Consiliilor locale organigrama, statul de funcţii şi de personal;
- analizează şi supune spre aprobare Consiliilor locale, asocierea cu alte UAT-uri, alte regii, societăţi comerciale sau cu terţe persoane fizice/juridice din ţară sau din străinatate, în condiţiile legii, pentru realizarea unor activităţi de interes comun corespunzătoare obiectului de activitate;
- examinează şi avizează bugetul de venituri şi cheltuieli, situaţiile financiare şi le supune spre aprobare Consiliilor asociate;
- stabileşte măsuri pentru respectarea disciplinei tehnologice, pentru paza fondului forestier, precum şi a bunurilor Regiei;
- aprobă orice alte măsuri privind activitatea Regiei, potrivit legii;
- aprobă Regulamentul de organizare şi funcţionare al Regiei;
- aprobă casarea mijloacelor fixe şi a obiectelor de inventar scoase din uz;
- aprobă preţurile şi tarifele practicate de regie, pentru vânzarea masei lemnoase şi pentru alte activităţi desfăşurate de Regie, după avizarea acestora de către Consiliile locale;
-încheie contracte de mandat cu directorul/șeful de ocol.
- evaluează activitatea directorilor, verifică execuţia contractului de mandat ale acestuia anual si vizeaza atat executia contractului de mandat, cat si a componentei de management a planului de administrare;
- elaborează raportul trimestrial, pe care-l prezintă Consiliilor locale asociate, privitor la activitatea regiei publice locale, care include şi informaţii referitoare la execuţia contractului de mandat ale directorului;
- avizează şi propune către Consiliile locale, efectuarea de schimburi de terenuri, scoaterea definitivă sau temporară a unor terenuri din circuitul silvic potrivit prevederilor legale;
- examinează şi propune Consiliilor locale, cumpărarea de terenuri degradate proprietatea privată sau preluarea unor asemenea terenuri, în cazul donarii lor de către proprietari, în vederea împăduririi, cu respectarea prevederilor legale;
- examinează şi propune Consiliilor locale, cumpărarea de terenuri forestiere;
- propune prin Act Adițional modificarea Actului constitutiv al Regiei şi îl supune aprobării Consiliilor locale ale comunelor asociate;

Art. 31. Consiliul de Administraţie al Regiei Publice Locale Ocolul Silvic ”PIATRA CERBULUI” R.A.,  se întruneşte în şedinţă ordinară lunar, la convocarea preşedintelui. Consiliul de Administraţie poate fi convocat şi la cererea motivată a cel puţin doi dintre membrii săi, sau a Directorului/șefului de ocol, ori de câte ori este necesară o astfel de convocare.
Art. 32. (1)Şedinţele Consiliului de Administraţie al Regiei Publice Locale Ocolul Silvic ”PIATRA CERBULUI” R.A., se vor desfăşura în prezenţa majorităţii membrilor, se vor ţine la sediul Regiei, şi vor fi prezidate şi conduse de către preşedinte, ori de către un alt administrator ales din rândul celor prezenți, în cazul imposibilităţii prezentării preşedintelui.
(2) Sedintele consiliului de administratie se desfasoara în prezenta majorității membrilor, iar procedura de vot se face după următoarea formulă:

Suprafața UAT MEMBRU    X   100
Suprafata totală a REGIEI

	
(3) Hotărârile consiliului de administrație se adoptă cu:
-unanimitate a membrilor prezenți pentru: încheierea unor contracte pentru alte acțiuni decât activitatea de silvicultură, achiziții de echipamente și materiale, acordul privind intrarea de noi membri, cumpărarea și vânzarea de bunuri mobile/imobile precum și accesarea fondurilor europene;
-majoritate simplă a membrilor prezenți pentru restul hotărârilor.

Art. 33.  Consiliul de Administraţie al Regiei Publice Locale Ocolul Silvic ”PIATRA CERBULUI” R.A. prezintă Consiliilor locale, în primul trimestru al fiecărui an, un raport asupra activităţii Regiei în anul precedent, precum şi programul de activitate al acesteia pe anul în curs.

Art. 34. (1) Membrii consiliului de administratie își exercita mandatul cu prudenta si diligenta unui bun administrator.
   (2) Administratorul nu încalca obligatia prevazuta la alin. (1), daca în momentul luarii unei decizii de afaceri el este în mod rezonabil îndreptatit sa considere ca actioneaza în interesul regiei autonome si pe baza unor informatii adecvate.
   (3) Decizie de afaceri, in sensul prezentei prezentului act constitutiv, este orice decizie de a lua sau de a nu lua anumite masuri cu privire la administrarea regiei autonome.
   (4) Membrii consiliului de administratie isi vor exercita mandatul cu loialitate, in interesul regiei autonome.
   (5) Membrii consiliului de administratie nu vor divulga informatiile confidentiale si secretele comerciale ale regiei autonome, la care au acces in calitatea lor de administratori. Aceasta obligatie le revine si dupa incetarea mandatului de administrator.
   (6) Continutul si durata obligatiilor prevazute la alin. (5) sunt stipulate in contractul de mandat.

   Art. 35. - (1) Administratorul care are într-o anumita operatiune, direct sau indirect, are interese contrare intereselor regiei autonome trebuie sa îi înstiinteze despre aceasta pe ceilalti administratori si pe auditorii interni si sa nu ia parte la nicio deliberare privitoare la aceasta operatiune.
   (2) Aceeasi obligatie o are administratorul în cazul în care sotul sau sotia sa, rudele ori afinii sai pana la gradul IV inclusiv sunt interesati intr-o anumita operatiune.
   (3) Administratorul care nu a respectat prevederile alin. (1) si (2) raspunde pentru daunele produse regiei autonome.

   Art. 36. - (1) Administratorii sunt raspunzatori de indeplinirea tuturor obligatiilor prevazute de lege si de actul de înfiintare.
    (2) Administratorii răspund pentru prejudiciile cauzate regiei autonome prin actele îndeplinite de director, când dauna nu s-ar fi produs daca ar fi exercitat supravegherea impusa de îndatoririle functiei.
   (3) Administratorii sunt solidar raspunzatori cu predecesorii lor imediati daca, având cunostinta de neregulile savarsite de acestia, nu le comunica auditorilor interni si auditorului financiar si nici autoritatii publice tutelare.
   (4) Răspunderea pentru actele savarsite de un alt administrator sau pentru omisiuni nu se intinde si la administratorii care au facut sa se consemneze în registrul deciziilor consiliului de administratie împotrivirea lor si i-au încunostiintat despre aceasta, in scris, pe auditorii interni, auditorul financiar si autoritatea publica tutelara.
   (5) Actiunea in raspundere impotriva administratorilor este introdusa de autoritatea publica tutelara, prin conducatorul acesteia.
   

CAPITOLUL XI
CONDUCEREA  REGIEI


Art.37.  Consiliul de Administraţie al Regiei Publice Locale Ocolul Silvic ”PIATRA CERBULUI” R.A.,    deleagă o parte din atribuţii unui director/sef de ocol, numit din afara Consiliului de administraţie.

Art. 38. (1) Directorul/Seful de Ocol  al Regiei Publice Locale Ocolul Silvic ”PIATRA CERBULUI” R.A., este numit de către Consiliul de administrație prin hotărâre  care propune consiliilor locale asociate validarea de numire prin Hotărâre de Consiliu Local;
Reprezentarea prin domnul DEACU-SASU IOSIF-DANIEL, identificat cu CI Seria ZR Nr. 015666 va fi valabilă până la numirea Șefului de Ocol de către Consiliul de Administrație.
(2) Drepturile/obligaţiile și atribuțiile  acestuia sunt stabilite conform legii și a prezentului act constitutiv. 
  
Art.39. Atribuţiile principale ale Directorului/Sefului de Ocol al Regiei Publice Locale Ocolul Silvic ”PIATRA CERBULUI” R.A., sunt:
- Asigură organizarea, conducerea şi gestionarea activităţii curente urmărind respectarea prevederilor legale;
- Răspunde în condiţiile legii de aducerea la îndeplinire a obiectivelor şi criteriilor de performanţă managerială, stabilite de către Consiliile locale asociate;
- Selectează, angajează şi după caz desface contractul de muncă al personalului salariat al Regiei Publice Locale Ocolul Silvic ”PIATRA CERBULUI” R.A., conform prevederilor legale;
- Încheie, modifică, suspendă şi, după caz, desface contractul de muncă, aplică sancţiuni disciplinare şi materiale personalului din cadrul Regiei Publice Locale Ocolul Silvic ”PIATRA CERBULUI” R.A.;
- Stabileşte măsuri potrivit legii pentru angajarea răspunderii disciplinare, materiale, civile, penale sau contravenţionale a angajaţilor în cazul neîndeplinirii de către aceştia a obligaţiilor de serviciu ce le revin;
- Participă, din partea ocolului, la negocierea  cu  reprezentanţii  salariaţilor,  a conţinutului contractului colectiv de muncă ce se încheie la nivel de ocol, conform dispoziţiilor legale în vigoare;
- Negociază contractele individuale de muncă/contractul colectiv cu salariaţii din cadrul Regiei Publice Locale Ocolul Silvic ”PIATRA CERBULUI” R.A., ţinând seama de posibilităţile economico-financiare ale ocolului, fondul de salarii prognozat pe structura de personal, de calităţile profesionale şi de aportul acestora la realizările obţinute de ocol şi le supune spre aprobare consiliului de administrație;
- Urmăreşte şi răspunde de aplicarea corespunzătoare a organigramei şi a statului de funcţii aprobate de consiliile locale asociate/consiliul de administrație, suportând daunele materiale provocate ocolului prin nerespectarea acestora ;
- Reprezintă şi angajează Regia în relaţiile cu terţii, în limitele competenţelor aprobate de consiliul de administraţie şi în condiţiile legii;
- Reprezintă şi susţine interesele Regiei Publice Locale Ocolul Silvic ”PIATRA CERBULUI” R.A. în faţa organelor jurisdicţionale, a organelor de urmărire penală, administraţiei locale, a poliţiei  şi  a  notariatelor, având toate competenţele juridice prevăzute de legislaţia în vigoare;
- Stabileşte  şi  aprobă  prin  fişa  postului,  sarcinile  şi  atribuţiile de serviciu ce revin salariaţilor din cadrul ocolului şi urmăreşte modul de desfăşurare a acestei activităţi pentru fiecare angajat;
- Supune aprobării consiliului local eşalonarea masei lemnoase ce urmează a se exploata anual, pentru agenţii economici şi populaţie, nevoi locale în limitele prevăzute de amenajamente;
- Urmăreşte şi răspunde de executarea, prin salariaţii Regiei Publice Locale Ocolul Silvic ”PIATRA CERBULUI”  R.A., a lucrărilor de punere în valoare a masei lemnoase, verifică evaluarea masei lemnoase şi modul în care s-au respectat prevederile amenajamentelor referitoare la aplicarea regimelor şi tratamentelor, aprobă actele de punere în valoare potrivit competenţelor legale ;
- Urmăreşte şi răspunde de modul în care se respectă regulamentul de vânzare a masei lemnoase, normele de exploatare a masei lemnoase de către agenţii economici, soluţionarea litigiilor intervenite în legătură cu  exploatarea lemnului, stabilirea corectă a cuantumului fizic şi valoric al prejudiciilor produse în parchete şi încasarea contravalorii acestora de la persoanele vinovate;
- Aprobă, cu respectarea reglementărilor legale, prelungirea termenelor de exploatare pentru parchetele afectate de calamităţi;
- Urmăreşte şi răspunde de executarea controlului anual al regenerărilor, potrivit reglementărilor legale în vigoare în acest domeniu ;
- Urmăreşte şi răspunde de executarea lucrărilor de întreţinere şi completări a regenerărilor cu respectarea normelor de calitate, precum şi de refacerea culturilor calamitate, prevăzute în controlul anual al regenerărilor;
- Urmăreşte şi răspunde de starea fitosanitară corespunzătoare în  pădurile administrate de Regia Publică Locală Ocolul Silvic ”PIATRA CERBULUI” R.A., organizând acţiunile necesare pentru depistarea, prevenirea şi combaterea bolilor şi dăunătorilor, răspunzând de pagubele materiale care se produc  în fondul forestier administrat;
- Ia măsuri tehnico-organizatorice pentru prevenirea şi stingerea incendiilor în păduri şi răspunde de aplicarea acestora, urmărind recuperarea pagubelor de la cei vinovaţi; 
- Coordonează şi urmăreşte acţiunile privind controlul provenienţei materialului lemnos şi a celorlalte produse specifice fondului forestier, legalitatea circulaţiei acestora şi urmăreşte sancţionarea abaterilor constatate, în conformitate cu reglementările legale;
- Urmăreşte şi răspunde de executarea tăierilor de îngrijire în pădurile tinere, la nivelul prevederilor din amenajamentele silvice, cu respectarea normelor tehnice în vigoare;
- Ia măsuri de aprovizionare tehnico-materială, prin încheierea contractelor cu agenţi economici din ţară, sau lansări de comenzi pentru procurarea materiilor prime, materialelor, combustibililor şi a celorlalte bunuri materiale, precum şi a utilajelor tehnologice  necesare bunei desfăşurări a activităţii;
- Încheie contracte economice cu agenţii economici, pentru valorificarea la intern şi la export a tuturor produselor din sectorul silvic în condiţii de eficienţă economică;
- Stabileşte şi ia măuri pentru respectarea disciplinei tehnologice pentru paza fondului forestier precum şi a bunurilor unităţii şi aprobă documentele încheiate pentru prejudiciile produse, în condiţiile prevăzute de lege;
- Răspunde de dotarea în condiţii corespunzătoare a personalului silvic cu echipament de serviciu, de protecţia muncii şi de lucru, pe plan local, în condiţiile legii;
- Asigură procurarea şi utilizarea corespunzătoare a formularelor tipizate din sistemul informaţional, inclusiv a condicilor de serviciu şi a anexelor la condici;
- Urmăreşte şi răspunde de valorificarea superioară, inclusiv calitativă a masei lemnoase, în limitele posibilităţilor pădurii;
- Analizează şi aprobă prestaţiile de servicii de specialitate, la cerere şi contra cost, către populaţie,  privind exploatarea materialului lemnos pentru  nevoile locale, transport şi lucrări cu utilajele din dotare, inclusiv debitări de material lemnos la instalaţii proprii;
- Este ordonator de credite în condiţiile prevăzute de lege;
- Organizează şi răspunde de exercitarea controlului financiar preventiv şi controlului gestionar de fond asupra gospodăririi mijloacelor materiale şi băneşti, precum şi inventarierea acestora, în condiţiile prevăzute de lege;
- Organizează şi răspunde de conducerea contabilităţii conform legii;
- Execută inspecţiile de fond şi parţiale conform regulamentului de pază a pădurilor;
- Elaboreaza si prezinta consiliului de administratie o propunere pentru componenta de management a planului de administrare pe durata mandatului, in vederea realizarii indicatorilor de performanta financiari si nefinanciari.
- Intocmeste trimestrial un raport cu privire la activitatea de conducere executiva si cu privire la evolutia regiei, care va fi comunicat consiliului de administratie.
- Intocmeste anual un raport cu privire la remuneratii si alte avantaje acordate administratorilor si directorilor, pe care il prezinta autoritatii publice tutelare.

Art. 40: (1) Raporturile dintre Directorul/Seful de Ocol al Regiei Publice Locale Ocolul Silvic ”PIATRA CERBULUI” R.A.  şi Consiliul de Administraţie vor fi guvernate de contractul de mandat, care are ca obiect îndeplinirea unor obiective şi criterii de performanţă, aprobate de Consiliul de Administraţie.
(2) În contractul de mandat vor fi prevăzute obligatoriu obiectivele cuantificate privind reducerea obligaţiilor restante, reducerea pierderilor, creşterea profiturilor, a cifrei de afaceri, creşterea productivităţii muncii.
(3) În exercitarea atribuţiilor sale directorul/seful de ocol emite decizii.

Art. 41. (1) Directorul/seful de ocol poate fi revocat de catre consiliul de administratie, conform legii, in conditiile stabilite in contractul de mandat. In cazul in care revocarea survine fara justa cauza, directorul/seful de ocol in cauza este indreptatit la plata unor daune-interese, potrivit contractului de mandat. Pentru desemnarea noilor directori se aplica, in mod corespunzator, prevederile legale.
(2) Remuneratia directorului/sefului de ocol este stabilita de consiliul de administratie. 
(3) Remuneraţia Directorului/sefului de ocol al Regiei Publice Locale Ocolul Silvic ”PIATRA CERBULUI” R.A., este formată dintr-o indemnizaţie lunară/salar și spor conform legislației in vigoare, stabilită prin contractul de mandat şi revizuită anual, în funcţie de gradul de îndeplinire a indicatorilor de performanţă prevăzuţi în contractul de mandat si aprobat de consiliile locale asociate.
Art. 42. - (1) Directorul/seful de ocol al  Regiei Publice Locale Ocolul Silvic ”PIATRA CERBULUI” R.A este responsabil cu luarea tuturor masurilor aferente conducerii regiei autonome, in limitele obiectului de activitate al acesteia si cu respectarea competentelor exclusive rezervate de lege consiliului de administratie.
Art. 43.(1) – Directorul/seful de ocol al  Regiei Publice Locale  Ocolul Silvic ”PIATRA CERBULUI” R.A., își exercită mandatul cu prudenta si diligenta unui bun administrator, nu încalca această obligatie, daca în momentul luarii unei decizii de a lua sau de a nu lua anumite masuri cu privire la administrarea regiei autonome, el este în mod rezonabil îndreptatit sa considere ca actioneaza în interesul regiei autonome si pe baza unor informatii adecvate.
(2) Directorul/seful de ocol al  Regiei Publice Locale Ocolul Silvic ”PIATRA CERBULUI” R.A. își va exercita mandatul cu loialitate, in interesul regiei autonome. 
(3) Directorul/seful de ocol al Regiei Publice Locale Ocolul Silvic ”PIATRA CERBULUI” R.A. nu va divulga informatiile confidentiale si secretele comerciale ale regiei, la care are acces în calitatea lui de director. Aceasta obligatie îi revine si dupa incetarea mandatului de director.
(4) Continutul si durata obligatiilor prevazute la alin. (3) sunt stipulate in contractul de mandat.

Art. 44. - (1) Directorul/seful de ocol al  Regiei Publice Locale Ocolul Silvic ”PIATRA CERBULUI” R.A., care are într-o anumita operatiune, direct sau indirect, interese contrare intereselor regiei autonome trebuie sa instiinteze despre aceasta Consiliul de administrație si pe auditorii interni si sa nu ia parte la nicio deliberare privitoare la aceasta operatiune.
(2) Aceeasi obligatie o are in cazul in care sotul sau sotia sa, rudele ori afinii sai pana la gradul IV inclusiv sunt interesati intr-o anumita operatiune.
(3) Directorul/seful de ocol al  Regiei Publice Locale Ocolul Silvic ”PIATRA CERBULUI” R.A., care nu a respectat prevederile alin. (1) si (2) raspunde pentru daunele produse regiei autonome.
 
 Art. 45. - (1) Directorul/seful de ocol al  Regiei Publice Locale Ocolul Silvic ”PIATRA CERBULUI” R.A. este  raspunzator de îndeplinirea tuturor obligatiilor prevazute de lege si de actul de infiintare.
(2) Directorul/seful de ocol al  Regiei Publice Locale Ocolul Silvic ”PIATRA CERBULUI” R.A., raspunde pentru prejudiciile cauzate regiei prin actele îndeplinite de directori, cand dauna nu sar fi produs daca ei ar fi exercitat supravegherea impusa de indatoririle functiei lor.
(3) Directorul/seful de ocol al  Regiei Publice Locale Ocolul Silvic ”PIATRA CERBULUI” R.A., este solidar raspunzator cu predecesorii lor imediati daca, avand cunostinta de neregulile savarsite de acestia, nu le comunica auditorilor interni si auditorului financiar si nici autoritatii publice tutelare.


CAPITOLUL XII
BUGETUL DE VENITURI SI CHELTUIELI

Art. 46. Regia Publică Locală Ocolul Silvic ”PIATRA CERBULUI” R.A. asigură acoperirea cu venituri provenite din activitatea proprie precum si cu sumele încasate din administrări a tuturor cheltuielilor, inclusiv a dobânzilor, amortizării investiţiilor, precum şi obţinerea de profit.

Art. 47. (1)Regia întocmeşte anual bugetul de venituri şi cheltuieli, bilanţul contabil şi contul profit şi pierderi, conform modelelor stabilite de Ministerul Finanţelor, care se supun spre aprobare Consiliilor locale  şi spre avizare Consiliului de Administraţie.
(2) Documentele contabile vor fi întocmite de catre un contabil expert/contabil angajat care va  avea relații contractuale  cu Regia si va raspunde de corectitudinea documentelor întocmite.
(3) Bugetul va fi constituit pentru fiecare UAT membru si va fi centralizat intr-un buget general.
(4) Bugetele vor fi întocmite distinct tinand cont de propunerea proprietarului în condițiile respectarii legislației  specifice în vigoare.
(5) Bugetul centralizat va fi aprobat de consiliul de administrație după aprobarea bugetelor fiecărui UAT membru, prin hotărârea Consiliului Local al fiecărei comune asociate;
(6) Se aplică exercitarea controlului financiar preventiv şi controlului gestionar de fond asupra gospodăririi mijloacelor materiale şi băneşti, precum şi inventarierea acestora, în condiţiile prevăzute de lege;
(7) Angajarea şi efectuarea cheltuielilor din creditele bugetare aprobate în buget, se aprobă de către ordonatorul principal de credite  şi se efectuează numai cu viza prealabilă de control financiar preventiv intern, care atesta respectarea dispoziţiilor legale, încadrarea în creditele bugetare aprobate şi conform destinaţiei acestora.
(8) Se organizează și exercită controlul financiar preventiv propriu,  control care are ca sarcină de a preîntâmpina încălcarea dispozitiilor legale în vigoare şi producerea de pagube, exercitându-se asupra documentelor care contin operatiuni privind utilizarea fondurilor sau care derivă din drepturi sau obligatii patrimoniale, conform legislației aplicabile. Obiectul controlului, conținutul controlului, organizarea și procedura de control se stabilesc prin Regulamentul de Organizare si Funcționare a Regiei.
(9) În conformitate cu prevederile Legii contabilitatii nr. 82/ 1991, Legii nr. 273/2006, privind finanţele publice, OG 119/1999, privind auditul public intern şi controlul financiar preventiv şi Ordinului ministrului finanţelor publice nr. 923/2014 pentru aprobarea Normelor metodologice generale referitoare la exercitarea controlului financiar preventiv, cu modificările şi completările ulterioare, a Ordinului 946/2005 pentru aprobarea Codului controlului intern, principalele activităţi desfăşurate sunt: întocmirea, bugetelor de venituri şi cheltuieli, precum şi rectificarea acestora conform prevederilor legale, intocmirea execuţiei bugetului aprobat, pe capitole, subcapitole, titluri, articole şi alineate de cheltuieli, pe baza plăţilor aprobate de ordonatorul de credite şi efectuate, organizarea şi conducerea evidenţei angajamentelor bugetare şi legale în conformitate cu normele metodologice elaborate de Ministerul Finanţelor Publice, asigurarea întocmirea şi evidenţa ordonanţărilor la plată şi a angajamentelor bugetare conform OMF1792/2002;
(10) Pentru fiecare operaţiune care afectează patrimoniul Regiei Publice Locale Ocolul Silvic ”PIATRA CERBULUI” R.A. intocmeste documente justificative, care atestă toate obligaţiile către bugetul de stat şi bugetele speciale, evidenţierea lor în contabilitate şi achitarea integrală şi la termenele stabilite prin acte normative;
(11) Regia Publică Locală Ocolul Silvic ”PIATRA CERBULUI” R.A. organizeaza şi efectueaza inventarierea patrimoniului conform legii, precum şi valorificarea rezultatelor acestuia;
(12) Regia Publică Locală Ocolul Silvic ”PIATRA CERBULUI” R.A., întocmeste rapoartele anuale pe baza balanţelor de verificare si le înainteaza consiliului de administrație in vederea aprobării;
(13) Regia Publică Locală Ocolul Silvic ”PIATRA CERBULUI” R.A., are obligația de a arhiva şi păstra documentele justificative, a registrelor şi bilanţurilor contabile cu privire la situaţia patrimoniului şi rezultatele obţinute conform prevederilor legale;

Art. 48. Profitul net ce revine potrivit legii proprietarului se distribuie membrilor asociaţiei proporţional cu rezultatul financiar al fiecaruia. În acest sens se vor ţine la nivel de regie situaţii financiare privind bugetele de venituri şi cheltuieli şi execuţia acestora, separat pentru fiecare membru asociat.

Art. 49. În situatia în care un UAT membru își organizează singur licitațiile și încaseaza sumele din vanzarea masei lemnoase, acesta va pune la dispozitie lunar sumele necesare pentru serviciile oferite (conform bugetului si prin devize suplimentare, daca este cazul).

Art. 50. Operaţiunile de încasări şi plăţi ale Regiei se efectuează în conturi deschise la bănci, în limitele stabilite de Banca Natională a României. Pentru necesităţi Regia poate efectua operaţiuni de încasări şi plăţi în lei sau valută, în condiţiile legii, prin casieria proprie.
Operaţiunile de încasări şi plăţi cu străinatatea se vor efectua prin unităţile bancare.

Art. 51. Exerciţiul financiar începe la data de 1 ianuarie şi se încheie la data de 31 decembrie a fiecărui an.

Art. 52. Controlul intern al activităţii economico-financiare se realizează de către Directorul/seful de ocol al  Regiei Publice Locale Ocolul Silvic ”PIATRA CERBULUI” R.A.,  în condiţiile  îşi va organiza activitatea de audit intern, în conformitate cu prevederile legale în vigoare, contractând în acest sens serviciile unui auditor statutar, persoană fizică sau persoană juridică, autorizată în condiţiile legii.

Art. 53. Regia poate constitui, potrivit legii, fonduri necesare realizării obiectului său de activitate.

Art. 54. Regia poate beneficia de sume alocate de la bugetul de stat, de la bugetul local şi de la alte surse de finanţare, în condiţiile prevăzute de lege şi poate contracta credite bancare cu acordul expres al autorității publice tutelare vizată.

Art. 55. Consiliul de Administraţie al Regiei Publice Locală Ocolul Silvic ”PIATRA CERBULUI” R.A. hotărăşte cu privire la investiţiile ce urmează să fie realizate potrivit obiectului său de activitate şi care se finanţează din surse proprii şi din credite bancare, doar cu acordul expres al autorității publice tutelare direct vizată.
CAPITOLUL XIII
DISPOZIŢII FINALE


 Art.  56.  Raporturile cu alte UAT- uri, regii, cu societăţi comerciale din ţară sau din străinătate, precum şi cu alte persoane fizice sau juridice vor fi guvernate de un contract încheiat în condiţiile legii.
Art. 57.(1) Activitatea personalului silvic angajat al Regiei este controlată, sub raportul regimului silvic, de personalul tehnic silvic al Autorităţii Publice Centrale care răspunde de silvicultură, direct sau prin structurile teritoriale aflate în subordinea acestora.
(2) Directorul/seful de ocol Regiei Publice Locale Ocolul Silvic ”PIATRA CERBULUI” R.A. are ca obligație  să asigure funcționarea Regiei prin angajați, să asigure serviciile silvice prin personal de specialitate  și să raspundă de angajarile făcute conform legii.
Art. 58. (1) Orice UAT membru are dreptul de a aduce în asociere suprafețe noi față de cele cuprinse în prezentul act, fără a fi necesar acordul Consiliului de Administrație. 
(2) UAT-urile membre vor emite la solicitarea de mărire a suprafeței o Hotărâre de Consiliu Local privind aprobarea  Actului Adițional de modificare a Actului Constitutiv.
Art. 59. (1) Retragerea unui UAT-membru în cursul anului bugetar este posibilă doar cu înstiintarea intenției de a părăsi Regia cu 60 de zile inainte de data retragerii.
(2) UAT-urile membre vor emite la solicitarea de retragere o Hotărâre de Consiliu Local privind aprobarea  Actului Adițional de modificare a Actului Constitutiv.
Art. 60. (1) Este permis în cadrul Regiei Publice Locale Ocolul Silvic ”PIATRA CERBULUI” R.A.  să participe la asociere si alte UAT-uri care își exprimă intenția în scris. 
(2) Consiliul de Administrație analizează cererea și propune consiliilor locale membre acceptarea/sau neacceptare în cadrul regiei ca asociat al UAT-ului respectiv.
(3) UAT-urile membre vor emite la solicitarea de asociere o Hotărâre de Consiliu Local privind aprobarea  Actului Adițional de modificare a Actului Constitutiv.
Art. 61.Regia Publică Locală Ocolul Silvic ”PIATRA CERBULUI” R.A. are dreptul de a încheia  contracte de administrare sau servicii silvice cu persoane fizice sau juridice interesate de serviciile oferite de Regie.
Art. 62. (1) Prevederile prezentului act constitutiv poate fi modificat la propunerea Consiliului de
Administraţie şi cu aprobarea Consiliilor locale a unui act aditional.
(2) Prezentul act constitutiv se completează cu dispoziţiile şi cu reglementările legale în domeniu.
Art. 63. Eventualele litigii născute din încheierea sau executarea prezentului act constitutiv vor fi
rezolvate pe cale amiabilă, litigiile nesoluţionate în acest mod fiind supuse spre rezolvare instanţei
judecătoreşti competente.

Actualizat la data de .............. 2025.

COMUNA BÂRZAVA 
Prin dl. primar Faur Gabriel ____________________________


COMUNA PETRIȘ 
 Prin dl. primar Berari Ionel-Gheorghe  _____________________


COMUNA SĂVÂRȘIN 
 Prin dl. primar Vodicean Ioan  ______________________

